**Výzva na predloženie ponuky**

Obec Topoľčianky, Hlavná 114, 951 93 Topoľčianky, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) týmto zverejňuje výzvu na predloženie ponuky procese zadávania zákazky podľa §117 ZVO na:

**„Zlepšenie technického vybavenia jazykovej, polytechnickej a IKT učebne v ZŠ v obci Topoľčianky“**

1. **Identifikácia verejného obstarávateľa:**

Názov organizácie: Obec Topoľčianky

Sídlo organizácie: Hlavná 114, 951 93 Topoľčianky

Krajina: Slovenská Republika

IČO: 00308536

**2. Osoba poverená verejným obstarávaním:**

Kontaktné miesto: **Gruny, s.r.o. Jaskový rad 1, 831 01 Bratislava**

Kontaktná osoba: Mgr. Silvia Jančová., [obstaravanie](mailto:grunzweigova@vosk.sk)@gruny.sk

Telefón: +421 903 975 845

**3. Predmet obstarávania:** „**Zlepšenie technického vybavenia jazykovej, polytechnickej a IKT učebne v ZŠ v obci Topoľčianky“**

**4. Stručný opis zákazky:**

Predmetom zákazky je materiálne vybavenie odborných učební pre projekt: „Zlepšenie technického vybavenia jazykovej, polytechnickej a IKT učebne v ZŠ v obci Topoľčianky.

5. **Rozdelenie na časti**

Predmet zákazky je rozdelený na časti. Uchádzač môže predložiť ponuku len na 1 časť, na 2 časti, na 3 časti alebo na všetky časti. Pre každú časť zákazky sa uzavrie samostatná kúpna zmluva.

a) **Časť 1 zákazky: Dodanie IKT do odborných učební**.

Predpokladaná hodnota zákazky : 29 818,66 eur bez DPH

Predmet zákazky: Predmetom zákazky je dodanie IKT pomôcok do jazykovej, polytechnickej a IKT učebne v ZŠ Topoľčianky. Bližšie podrobnosti sú uvedené v Prílohe č. 1 tejto výzvy.

Spoločný slovník obstarávania (CPV):

Hlavný slovník:

30213000-5 Osobné počítače

39162200-7 Učebné pomôcky a zariadenia

b) **Časť 2 zákazky : Dodanie nábytku do odborných učební**

Predpokladaná hodnota zákazky: 5948,33 EUR bez DPH

Predmetom zákazky je dodanie nábytku do jazykovej, polytechnickej a IKT učebne v ZŠ Topoľčianky. Bližšie podrobnosti sú uvedené v prílohe č. 1 tejto výzvy.

Spoločný slovník obstarávania (CPV):

Hlavný predmet

Hlavný slovník:

39160000-1 Školský nábytok

c) **Časť 3 zákazky: Dodanie odborných pomôcok do polytechnickej učebne**.

Predpokladaná hodnota zákazky: 28 496,66 EUR bez DPH

Spoločný slovník obstarávania (CPV):

Hlavný slovník:

39162200-7 Učebné pomôcky a zariadenia

39162000-5 Vzdelávacie vybavenie

39162110-9 Spotrebný materiál na vyučovanie

**6. Typ zmluvy, ktorá bude výsledkom verejného obstarávania:** Kúpna zmluva.

**7. Predpokladaná hodnota zákazky**: **64 263,65 EUR bez DPH**.

**8. Miesto dodania predmetu zákazky:** Základná škola v obci Topoľčianky.

**9. Termín dodania predmetu zákazky:**

júl – august 2019

**10. Súťažné podklady k výzve na predloženie cenovej ponuky:**

Nevzťahuje sa k danej zákazke.

**11. Obhliadka miesta predmetu zákazky**

Obhliadka sa nevyžaduje.

**12. Financovanie predmetu zákazky:** Predmet zákazky bude financovaný z vlastných prostriedkov verejného obstarávateľa a prostriedkov operačného programu Integrovaný regionálny operačný program, Prioritná os: Ľahší prístup k efektívnym a kvalitnejším verejným službám, špecifický cieľ: 2.2.2. Zlepšenie kľúčových kompetencií žiakov základných škôl. Názov projektu : „Zlepšenie technického vybavenia jazykovej, polytechnickej a IKT učebne v ZŠ v obci Topoľčianky“.

**13. Lehota a spôsob predkladania ponúk.**

Lehota predkladania ponúk je špecifikovaná v systéme JOSEPHINE.

Predkladanie ponúk: elektronicky prostredníctvom systému JOSEPHINE**.**

**14. Kritériá na vyhodnotenie ponúk** s pravidlami ich uplatnenia a spôsob hodnotenia ponúk:

Jediným kritériom **je najnižšia cena v EUR s DPH za predmet zákazky**.

Najvýhodnejšia ponuka u tohto kritéria bude ponuka s najnižšou Celkovou cenou za predmet zákazky vyjadrená v EUR. Maximálny počet bodov (100) sa pridelí ponuke uchádzača s najnižšou navrhovanou celkovou cenou za predmet zákazky a pri ostatných ponukách sa počet bodov určí úmerou, t.j. počet bodov vyjadrí ako podiel najnižšej navrhovanej celkovej ceny za predmet zákazky a príslušnej vyhodnocovanej ponuky celkovej ceny za predmet zákazky, ktorá sa prenásobí maximálnym počtom bodov (100) pre uvedené kritérium.

**15. Obsah ponuky**: Ponuka predložená uchádzačom musí obsahovať:

**15.1** **Vyplnený Opis predmetu zákazky ( príloha č. 1 výzvy) – pre tú časť zákazky, na ktorá sa predkladá ponuka**

Uchádzač vo svojej ponuke predloží vyplnený Opis predmetu zákazky vo formáte excel a podpísaný a neskenovaný vo formáte .pdf. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny. Vo vyplnenom Opise uvedie ceny v EUR bez DPH, DPH, ceny v EUR s DPH.

***15.2*****Zadanie ceny v systéme Josephine**

Uchádzač zadá celkovú cenu v EUR s DPH v systéme JOSEPHINE, pričom celková vypočítaná cena musí byť v súlade s vyplnenou Prílohou č. 1 výzvy - Opisom predmetu zákazky a ďalšími informáciami uvedenými vo Výzve**.**

15.2.1 Cena predmetu zákazky musí byť vyjadrená ako cena za kompletné plnenie. Pre vyhodnotenie cien ponúk je rozhodujúca celková cena v EUR s DPH. Ak uchádzač predloží dve rôzne celkové ceny v jednej ponuke, platiť bude cena výhodnejšia pre zadávateľa, ak neovplyvní poradie uchádzačov. Ak celková cena predmetu zákazky nerobí ponuku mimoriadne nízkou a uchádzač sa stane úspešným uchádzačom, ak sa dopustil prípadných matematických chýb, bude povinný ich odstrániť v rámci poskytnutia súčinnosti potrebnej na uzavretie zmluvy, tak, aby sa celková cena ponuky nezmenila.

15.2.2 Uchádzač musí pre každú položku kalkulácie ceny za predmet zákazky, uviesť aj jednotkovú cenu. Celková cena je daná súčtom súčinov jednotkovej ceny a množstva MJ položky všetkých položiek uvedených v zozname položiek, ktorý je súčasťou predmetnej kalkulácie ceny. V prípade, že uchádzač neuvedie pre každú položku kalkulácie ceny jednotkovú cenu, bude požiadaný o vysvetlenie ponuky, pričom vysvetlením ponuky uchádzač nemôže meniť ponuku a teda ani celkovú cenu ponuky.

15.2.3 Všetky jednotkové ceny, položkové ceny i celkové ceny musia mať najviac dve desatinné miesta. Výnimka je možná len pri jednotkových cenách, ktoré na prvom desatinnom mieste majú číslicu „nula“, tieto jednotkové ceny môžu mať maximálne štyri desatinné miesta. Upozorňujeme uchádzačov na nastavenie formátu čísla na zaokrúhľovanie na 2 desatinné miesta cez príkaz ROUND, nie na zobrazovanie čísla na 2 desatinné miesta. Nenastavenie správneho formátu, resp. nevykonanie skúšky správnosti súčtu vyobrazených čísiel, ktoré budú mať dve desatinné miesta len kvôli nezobrazeniu ostatných desatinných miest spravidla spôsobí matematickú chybu.

**15.3 Predložené podmienky účasti v súlade s bodom 16 výzvy**

**15.4 predložený vlastný opis predmetu zákazky – preukázanie splnenia požiadaviek na predmet zákazky ( katalógové listy, fotografie) v súlade s bodom 17 výzvy.**

**15.5 predložený a podpísaný návrh kúpnej zmluvy, podľa vzoru uvedenom v prílohe č. 2 výzvy. ( sken)**

**16.**  **Podmienky účasti:**

16.1 Verejného obstarávania sa môže zúčastniť len ten, kto spĺňa tieto podmienky účasti týkajúce **sa osobného postavenia:**

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

16.2 Uchádzač preukazuje splnenie podmienok účasti podľa odseku 1

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky – naskenovaná fotokópia

f) písm. f) doloženým čestným vyhlásením – sken čestného vyhlásenia

16.3 **Uchádzač môže preukázať splnenie podmienok účasti osobného postavenia uvedených v odseku 16.1 zápisom do zoznamu hospodárskych subjektov**. V tom prípade je postačujúce, ak uchádzač uvedie číslo zápisu do zoznamu hospodárskych subjektov alebo odkaz na zverejnenie.

**17. Opis predmetu zákazky**

Podrobný opis predmetu zákazky je uvedený v prílohe č. 1 tejto výzvy - Opis predmetu zákazky. Za účelom preukázanie splnenia požiadaviek na predmet zákazky, predloží uchádzač ku každej položke Opisu predmetu zákazky : vlastný opis predmetu zákazky ( napr. katalógový list, fotografie), z ktorých bude možné preukázať splnenie požiadaviek na predmet zákazky.

**18. Vyhradenie práva:**

Verejný obstarávateľ si vyhradzuje právo:

a) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo,

b) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky. Následne bude použitý postup zadávania zákazky zrušený

c) postupovať pri vyhodnotení splnenia podmienok účasti a vyhodnotenie ponúk z hľadiska splnenia požiadaviek na predmet zákazky až následne po vyhodnotení ponúk na základe kritérií na vyhodnotenie ponúk a následne vyhodnotiť splnenie podmienok účasti uchádzačom, ktorý sa umiestnil na prvom mieste v poradí

**19. Ďalšie informácie verejného obstarávateľa:**

1. Zmluvné podmienky sú uvedené v prílohe č. 1 k tejto výzve.

2. Pokiaľ sa v Opise predmetu zákazky, ktorý je prílohou tejto výzvy, nachádzajú názvy konkrétnych výrobkov a materiálov, verejný obstarávateľ ich týmto dopĺňa slovami „alebo ekvivalentný“. Kvalitatívne a výkonnostné parametre výrobkov sú určené ako minimálne a uchádzač musí ponúknuť dodávku s takto učenými alebo lepšími parametrami.

V Topoľčiankach, dňa 26.02.2019

....................................................

Juraj Mesko,

starosta obce Topoľčianky

**Prílohy:**

**Príloha č. 1: Opis predmetu zákazky**

**Príloha č. 2 Zmluvné podmienky – Kúpna zmluva**